|  |
| --- |
| UKMERGĖS RAJONO SAVIVALDYBĖS TARYBA |
|  |
| **SPRENDIMAS** |
| **DĖL AKREDITUOTOS VAIKŲ DIENOS SOCIALINĖS PRIEŽIŪROS, TEIKIAMOS UKMERGĖS RAJONO SAVIVALDYBĖS TERITORIJOJE GYVENANTIEMS VAIKAMS, IŠLAIDŲ FINANSAVIMO DYDŽIO NUSTATYMO**  |
| 2022 m. sausio d. Nr.  |
| Ukmergė |
|  |

Vadovaudamasi Lietuvos Respublikos vietos savivaldos įstatymo 6 straipsnio 12 punktu, Lietuvos Respublikos socialinių paslaugų įstatymo 13 straipsnio 4 dalies 9 punktu, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ 32 punktu, Savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo, patvirtinto Lietuvos Respublikos socialinės apsaugos ir darbo ministro 2020 m. gruodžio 8 d. įsakymu Nr. A1-1232 „Dėl savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo patvirtinimo“ 5 punktu, Ukmergės rajono savivaldybės taryba n u s p r e n d ž i a:

Nustatyti akredituotos vaikų dienos socialinės priežiūros, teikiamos Ukmergės rajono savivaldybės teritorijoje gyvenantiems vaikams, išlaidų finansavimo dydį – 45,00 eurus per mėnesį vieno vaiko paslaugoms finansuoti.

Savivaldybės meras

Projektą parengė:

Socialinės paramos skyriaus vyriausioji specialistė Lina Sabaliauskienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

**UKMERGĖ RAJONO SAVIVALDYBĖS ADMINISTRACIJOS**

**SOCIALINĖS PARAMOS SKYRIUS**

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL AKREDITUOTOS VAIKŲ DIENOS SOCIALINĖS PRIEŽIŪROS, TEIKIAMOS UKMERGĖS RAJONO SAVIVALDYBĖS TERITORIJOJE GYVENANTIEMS VAIKAMS, IŠLAIDŲ FINANSAVIMO DYDŽIO NUSTATYMO“**

**AIŠKINAMASIS RAŠTAS**

2022 m. sausio d.

Ukmergė

**1. Sprendimo projekto rengimo pagrindas.** Lietuvos Respublikos vietos savivaldos įstatymo 6 straipsnio 12 punktas, Lietuvos Respublikos socialinių paslaugų įstatymo 13 straipsnio 4 dalies 9 punktas, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ 32 punktas, Savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo, patvirtinto Lietuvos Respublikos socialinės apsaugos ir darbo ministro 2020 m. gruodžio 8 d. įsakymu Nr. A1-1232 „Dėl savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo patvirtinimo“ (toliau – Tvarkos aprašas) 5 punktas.

**2. Sprendimo projekto tikslas ir esmė:** Šio sprendimo projekto tikslas – nustatyti savivaldybės finansuojamą akredituotos vaikų dienos socialinės priežiūros, teikiamos Ukmergės rajono savivaldybės teritorijoje gyvenantiems vaikams, išlaidų finansavimo dydį – 45,00 Eur per mėnesį vieno vaiko paslaugoms finansuoti.

Nuo 2021 m. sausio 1 d. valstybės ir savivaldybės biudžetų lėšomis gali būti finansuojamos tik akredituotos vaikų dienos socialinės priežiūros paslaugos. Vadovaudamasis Socialinės priežiūros akreditavimo tvarkos aprašo, patvirtinto Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1- 622, nuostatomis 2020 metų pabaigoje Socialinės paramos skyrius vykdė įstaigų, pageidaujančių teikti vaikų dienos socialinę priežiūrą, akreditavimą. Akredituotos 6 įstaigos (5 NVO ir 1 savivaldybės biudžetinė įstaiga), kurios 2021 m. rajone teikė akredituotą vaikų dienos socialinę priežiūrą 126 vaikams. 4 įstaigos veikė kaimo vietovėse, 2 mieste. Nuo 2022 m. didėja vaikų, gausiančių akredituotą socialinę priežiūrą, skaičius (19 vaikų), kadangi Ukmergės rajono Varinės bendruomenė šią paslaugą teiks ne tik kaimo vietovėje, bet ir mieste. Planuojama, kad 2022 m. akredituotą vaiko dienos socialinę priežiūrą gaus 145 vaikai.

Vadovaujantis Tvarkos aprašo 4 punktu, vastybės biudžeto lėšos 2022 m. akredituotai vaikų dienos socialinei priežiūrai organizuoti ir teikti savivaldybės administracijai skirtos pagal socialinių paslaugų įstaigų, kurioms iki 2021 m. gruodžio 22 d. (imtinai) buvo suteikta teisė teikti akredituotą vaikų dienos socialinę priežiūrą ir kurių duomenis, įskaitant vietų akredituotai vaikų dienos socialinei priežiūrai teikti duomenis, iki šios datos savivaldybės administracijos Socialinės paramos skyrius pateikė SPIS, skaičių.

Vadovaujantis Tvarkos aprašo 5 punktu, savivaldybės administracija, suteikusi socialinių paslaugų įstaigai teisę teikti akredituotą vaikų dienos socialinę priežiūrą, kiekvieno vaiko dienos socialinės priežiūros paslaugoms finansuoti turi skirti ne mažiau nei po 30 Eur per mėnesį. 2021 m. buvo reikalavimas iš savivaldybės biudžeto skirti ne mažiau nei po 27,5 Eur per mėnesį, tačiau Ukmergės rajono savivaldybės taryba buvo nusprendusi šią sumą padidinti iki 30,0 Eur per mėnesį.

Pateikiame informaciją apie akredituotą socialinę priežiūrą teikiančių įstaigų finansavimą 2021 ir 2022 m.:

|  |  |  |
| --- | --- | --- |
| Įstaigos pavadinimas | 2021 m.  | 2022 m. (planas) |
| Paslau-gų gavėjų (vaikų) skaičius | Finansavimas | Paslaugų gavėjų (vaikų) skaičius | Finansavimas |
| Iš viso | VBlėšos | SBlėšos  | Iš viso | VB lėšos | SB lėšos |
| Ukmergės rajono Varinės bendruomenė | 18 | 23280 | 16800 | 6480 | 18 | 28020 | 18300 | 9720 |
| Ukmergės rajono Varinės bendruomenė "Šilas" | 0 | 0 | 0 | 0 | 19 | 28560 | 18300 | 10260 |
| Ukmergės socialinių paslaugų centras | 16 | 12960 | 7200 | 5760 | 16 | 16340 | 7700 | 8640 |
| Ukmergės vaikų dienos centras „Gelbėkit vaikus“ | 20 | 24000 | 16800 | 7200 | 20 | 29100 | 18300 | 10800 |
| Ukmergės rajono Deltuvos miestelio bendruomenė | 20 | 24000 | 16800 | 7200 | 20 | 29100 | 18300 | 10800 |
| Ukmergės rajono Tulpiakiemio kaimo bendruomenė | 30 | 27600 | 16800 | 10800 | 30 | 35500 | 19300 | 16200 |
| Ukmergės rajono Pabaisko kaimo bendruomenė | 22 | 24720 | 16800 | 7920 | 22 | 30180 | 18300 | 11880 |
| Viso: | 126 | 136560 | 91200 | 45360 | 145 | 196800 | 118500 | 78300 |

2021 m. vieno vaiko akredituotai vaikų dienos socialinei priežiūrai finansuoti bendrai iš valstybės ir savivaldybės biudžetų buvo skirta 1083,8 Eur metams, 90,3 Eur – vienam mėnesiui, apie 4,5 Eur - vienai dienai. 2022 m. vieno vaiko akredituotai vaikų dienos socialinei priežiūrai finansuoti bendrai iš valstybės ir savivaldybės biudžetų numatoma skirti lėšų suma didėtų iki 1357,2 Eur metams, 113,1 Eur – vienam mėnesiui, apie 5,6 Eur – vienai dienai.

Paskaičiuota, kad 2021 m. vieno vaiko dienos socialinės priežiūros paslaugoms finansuoti iš savivaldybės biudžeto buvo skirta 360,0 Eur metams, 30,0 Eur – vienam mėnesiui ir 1,5 Eur vienai dienai (jei paslaugos vaikui buvo teikiamos 20 darbo dienų). Akredituotą vaikų dienos socialinę priežiūrą teikiančių įstaigų patirtis rodo, kad kylant maisto produktų kainoms savivaldybės skiriamų lėšų, t.y. 1,5 Eur vieno vaiko paslaugoms finansuoti dienai, nepakanka vaikų, kurie įstaigose praleidžia daugiau kaip 4 valandas per dieną, nemokamam maitinimui. Vertinant tai, kad daugiausia vaikų, gaunančių akredituotą socialinę priežiūrą yra iš socialiai pažeidžiamų šeimų, ši paslaugos sudėtinė dalis yra ypač svarbi. Savivaldybės biudžeto skiriamas lėšas padidinus iki 45,0 Eur vieno vaiko dienos socialinės priežiūros paslaugoms finansuoti, vienam vaikui mėnesiui skiriamų lėšų suma padidėtų iki 2,25 Eur.

Savivaldybės finansavimas reikalingas ir transporto išlaidoms, kitų darbuotojų darbo užmokesčiui ir socialinio draudimo įmokoms, ryšių paslaugų išlaidoms, materialiojo turto paprastojo remonto prekių ir paslaugų, reikalingų akredituotai vaikų dienos socialinei priežiūrai organizuoti ir teikti, įsigijimo išlaidoms, mokesčiams bankams už pavedimus ir kitas jų paslaugas, spaudos prenumeratai, knygoms, teatro, kino bilietams, leidybos išlaidoms, kanceliarinėms prekėms, reikmenims, inventoriui ir priemonėms, reikalingoms paslaugoms teikti, įsigyti ir kt., kadangi valstybės biudžeto skirtas lėšas įstaigos gali naudoti tik darbuotojų, kurių pareigybių aprašymuose nustatytos su vaikų dienos socialinės priežiūros organizavimu ir (ar) teikimu susijusios funkcijos, darbo užmokesčiui ir socialinio draudimo įmokoms, profesinės kvalifikacijos, įgūdžių, žinių tobulinimo išlaidoms ir patalpų, skirtų akredituotai vaikų dienos socialinei priežiūrai organizuoti ir teikti komunalinėms (šildymo, elektros energijos tiekimo, vandentiekio ir kanalizacijos paslaugų apmokėjimo, šiukšlių išvežimo išlaidoms) ir nuomos išlaidoms apmokėti.

Akredituotos vaikų dienos socialinės priežiūros paslaugos nuo 2021 m. sausio 1 d. teikiamos vaikams, kuriems nustatytas šių paslaugų poreikis, nepriklausomai nuo vaiko ar jo šeimos gaunamų pajamų. Siūlomas patvirtinti akredituotos vaikų dienos socialinės priežiūros dydis nustatytas atsižvelgus į vidutinius kitų savivaldybių šių paslaugų finansavimo dydžius, taip pat atsižvelgta į ankstesniais metais šiai paslaugai finansuoti skirtas lėšas ir savivaldybės biudžeto galimybes.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas): -**

**4. Sprendimui įgyvendinti reikalingos lėšos ir galimi finansavimo šaltiniai: -** Savivaldybės biudžeto lėšų poreikis akredituotai vaikų dienos socialinei priežiūrai finansuoti

per metus būtų 78300,00 Eur.

**5. Priėmus sprendimą laukiami rezultatai, galimos pasekmės:** Vaikams bus užtikrintas akredituotos vaikų dienos socialinės priežiūros teikimas. Akredituotą vaikų dienos socialinę priežiūrą teikiančios įstaigos gaus finansavimą už teikiamas paslaugas.

**6. Priimtam sprendimui įgyvendinti reikalingi papildomi teisės aktai (*priimti, pakeisti, panaikinti*): -**

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** Neatliekamas.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** Neatliekamas.

**9. Sekretoriatas priimtą sprendimą pateikia\*:** Socialinės paramos skyriui.

**10. Aiškinamojo rašto priedai:** Nėra.

Socialinės paramos skyriaus

vyriausioji specialistė Lina Sabaliauskienė

\* Jeigu sprendimas turi būti pateikiamas ne dokumentų valdymo sistemos „Kontora“ naudotojams, nurodomas gavėjo elektroninio pašto adresas.